Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
23 ธ.ค. 2558

ลุ้นรีบาวด์จาก low เดิม หลังแรงขาย ICT เริ่มแผ่ว แนะนำซื้อ “QH”
ดัชนี SET อยู่ที่ 1,273.74 จุด +12.08 จุด +0.96% ปริมาณซื้อขาย 18,053.46  ล้านบาท
แนวรับ :1,270 / 1,267 จุด , แนวต้าน : 1,280 / 1,296จุด
 
สรุปทิศทางและแนวโน้มตลาด
SET เริ่มรีบาวด์ หลังแรงขายกลุ่ม ICT เริ่มแผ่วลง: SET เริ่มรีบาวด์จากจุดต่ำสุด หลังจากแรงขายในหุ้นกลุ่มสื่อสารเริ่มแผ่วลง (ปริมาณซื้อขาย ADVANC เหลือประมาณ 60-70% ของเมื่อวาน) ลุ้นทำรูปแบบ Double Bottom  เพื่อรีบาวด์กลับไปทดสอบ 1,310 จุด อีกครั้ง แนะนำ “เก็งกำไร” หุ้นที่ได้ประโยชน์จากมาตรการลดหย่อนภาษีเพื่อกระตุ้นการใช้จ่าย ผ่าน ครม.  และแนะนำเริ่มสะสมหุ้น ADVANC, INTUCH เพิ่ม หลังแรงขายเริ่มแผ่วลง
แนะนำซื้อ QH จากการที่หุ้น HMPRO ปรับตัวขึ้นแรง นอกจากนี้ QH ยังราคาต่ำกว่า NAV อยู่ 12% (ได้ธุรกิจบ้านฟรี แถมส่วนลดจาก holding 12%) ขณะที่กำไรจากธุรกิจบ้านคิดเป็นสัดส่วน 60% เราคาดกำไร 4Q15 ของ QH จะทำจุดสูงสุดใหม่ ที่ 7.6 พันล้านบาท ทั้งยังมียอด presales ล่าสุดเดือน พ.ย. ที่แข็งแกร่งมาก
หุ้น QH และ HMPRO มักจะปรับตัวขึ้นลงตามกัน
 
หุ้นที่น่าสนใจทางเทคนิค
SR “ซื้อ” ราคาหุ้น Breakout แนวต้านสำคัญเดิมที่ 4.12 บาท หลังวันเปิดซื้อขาย เครื่องมือชี้ทิศทาง DI+ ชี้ขึ้นต่อเนื่องและกำลังจะตัด DI- ขึ้น สนับสนุนแนวโน้มขาขึ้นต่อ มีแนวต้านแรกที่ 4.20 บาท หากฝ่าไปได้แนวต้านต่อไปที่ 4.25 บาท
BIG “ซื้อ” ราคาหุ้นมีการฟื้นตัว ยืนอยู่เหนือเส้นค่าเฉลี่ย 3 เดือน และ MACD ชี้ขึ้นตัด SIGNAL เป็นวันแรก เป็นจังหวะซื้อเก็งกำไร มีแนวต้านแรกที่ 1.53 บาท ผ่านได้เป้าหมายถัดไปที่ 1.62 บาท
ERW “ซื้อ” ราคาหุ้นเปิดและยืนเหนือแนวต้านเดิมที่ 4.28 มีปริมาณการซื้อขายหนาแน่นกว่าเมื่อวาน เครื่องมือชี้ทิศทาง DI+ ชี้ขึ้นต่อเนื่อง สนับสนุนแนวโน้มขาขึ้น MACD ตัด SIGNAL ขึ้นเป็นวันแรก ยืนยันการกลับตัว แนะนำซื้อเพื่อลุ้นขึ้นต่อ มีแนวต้านแรกที่ 4.38 บาท ผ่านได้เป้าหมายถัดไปที่ 4.46 และ 4.60 บาทตามลำดับ
 